hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu en en hu hu hu fr en hu hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu en hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2019. április 15. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Nem méltatja válaszra a sztrájkra készülő közszolgákat Orbán Viktor. Nincs, ki tárgyaljon a kormány részéről az érdekképviseletekkel. Titkos kormányhatározattal építik le a közszolgákat. Akit nem üldöznek el, azt kirúgják: van kormányhivatal, ahonnan már vezetőstül hiányzik egy teljes osztály. Kipróbáltuk: kész tortúra az ügyintézés a kormányablakokban. A választási irodák nem tudják ellenőrizni az aláírások hitelességét. Nem vagyunk írásszakértők – a Nemzeti Választási Iroda elnökhelyettese a csalásokról és az eredmények szivárgásáról. Figyelmeztető sztrájkot tartottak a Metro dolgozói. Lefújták a hétfő reggeli ferihegyi sztrájkot. VDSZ: Volt értelme az összefogásnak és a figyelmeztető sztrájknak. A szakszervezettel kötött megállapodás ellenére is munkanap lehet nagyszombat a hatvani Boschnál. Szakszervezetek: dolgozók, azokra a pártokra szavazzatok, amelyek támogatják a szakszervezeti követeléseket! Az ETUC (ESZSZ) programja a 2019. évi európaiparlamenti választásokra. A Pedagógusok Szakszervezete is részt vesz a diákok április végi tüntetésén. Fóti gyermekotthon – Nem létező kormányhatározatban árulták el, hová viszik a gyerekeket. Alig bukott el valaki: szigorítanák a tanárok alkalmasságiját. Belebotlik a nyelvük – fiatalok tízezrei eshetnek el a diplomaszerzés esélyétől. Hallgató díjazása, egyéb juttatása szakmai gyakorlat esetén. Orbán Viktor ma azt tesz az oktatás rendszerével, amit akar. Megfenyegethették a tiltakozást szervező budaörsi pedagógusokat. A piacról bérelnek orvosokat, ápolókat, teljes műtéti teameket a kórházak. Kitiltották az újságírókat a Magyar Kórházszövetség egészségpolitikai előadásairól. Felébredt, összefogott és tettre kész az orvostársadalom nagy része. Lehet új Baumgarten-díj. Amelyik múzeum nem fekszik jól a hatalomnál, ott maradnak az elviselhetetlen bérek. A kincsek tokja és a narvál agya – egy igazi műkincsháború. Megrendítő beszéd egy közigazgatási bírótól a jogállam vesztéről. Bevándorlókkal töri le a magyarok bérharcát a Fidesz, Ujhelyi válaszokat követel. 1,3 milliárd a rejtélyes munkásszállóra. Most kormányelőterjesztést készítenek a divatipar fellendítésére. Egymilliárd forintot kapott Orbán Ráhel barátnőjének divatcége a kormánytól. Magyarországon a legnagyobb a külföldi vállalatok súlya az EU-ban. Róna Péter: Orbán a multik markában van. A felfüggesztés nem a Fidesznek, hanem Orbán Viktornak szólt. Szijjártó most a svéd miniszterelnököt leplezte le és oktatta ki. Antal Attila: Orbán bárkája. Hasadt társadalmak, illiberális megváltás. Spiró György: írói győzelem, ha le tudok menni kutyába. Spiró: Ott tartunk, ahol az első világháború előtt. Le kell bontani a Kutyapártnak a színes buszmegállóját Szombathelyen. Ausztria nem tűri tovább a névtelenséget: aki az interneten publikál, azt beazonosítják. A “szakszervezeti gengszter” nyerte a finn választásokat, óriásit hajrázott a bevándorlásellenes párt. Hoffa, film, francia-amerikai életrajzi dráma, 1992. Hátrányos helyzetű figurák – képregényben. Tüntetések a Balkánon – tombol a számháború. 27 millió forintja volt 2017-ben egy átlagos magyar családnak. Köszönőviszonyban sincs a hivatalos átlagkereset a valósággal – mindenki a másikra mutogat, nehogy kiderüljön mennyi igazából az annyi. Az állam jóindulatán múlik, kapnak-e kártalanítást a megalázott rokkantak. Hiába van tajszáma, fizetnie kell az orvosi ellátásért – ezekben az esetekben. 300 ezer család kérhet Babaváró hitelt. Változhat a lakásáfa. Kizárnák a közmunkások nagy részét is a falusi CSOK-ból. Varázsvessző. Sziklamászó pályát akar a Gellért-hegyre a kormány. Csodafegyver van a NAV kezében, kérdés, mikor fogják bevetni. Február 31-ére dátumozta a számláját? Május elsejétől már félmillióra is bírságolhatják! 15 év után jön az új wifi, de lenne itt néhány elég nagy probléma. Mennyit bukunk azon, hogy, hogy órákat várunk a gázóra, vízóra, villanyóra leolvasására? Ivásba menekülnek azok, akiket mosolygásra kényszerítenek munka közben. Egyre túlterheltebbek az alkalmazottak, egyre több profitra hajtanak a cégek. Nincs szükség olyan munkavállalókra, akik 8 órás munkaidőben gondolkodnak. Megvan, hol dolgoznának szívesen a magyarok. Már idén magyar műhold röppen az űrbe. Meghalt Bibi Andersson világhírű svéd színésznő. Videó: felszállt a világ legnagyobb repülőgépe, ami akkora, mint két másik. Eperszedő robot, növényvédő drón – Így segíti a magyar gazdákat a technika. Tom Bradynek is változtatni kell. Kuplungjavításra és új praxisra kapott pénzt a betegétől a magyar orvos, nem dolgozhat Írországban. A Georgetown Egyetem diákjai kárpótlást fizetnének a rabszolgák leszármazottainak.
Orbán Viktor miniszterelnöknek a sztrájkra készülő közszolgálati dolgozók nevében az Országos Közszolgálati Sztrájkbizottság (OKSZ), mivel az előző leveleikre nem kaptak érdemi választ a kormányfőtől..
Titkos kormányhatározattal építik le a közszolgákat
Azt is tudni, hogy Heves megyében volt a legnagyobb a vágás, 10 százalékos. Nem mindennapiak azonban a körülmények, legalábbis a Magyar Köztisztviselők, Közalkalmazottak és Közszolgálati Dolgozók Szakszervezetének (MKKSZ) honlapjáról az derül ki, hogy az újabb elbocsátásról titokban, előzetes egyeztetés nélkül döntöttek… Az érdekképviselet onnan szerzett tudomást róla, hogy az elbocsátottaknak adott határozatban szerepelt az idevágó kormánydöntés száma. A szakszervezet ügyvédje azonban hiába kereste azt, nem találta. Amikor pedig érdeklődtek, hol lelhető fel a joganyag, azt a választ kapták, hogy titkos a kormánydöntés. Annyira, hogy még az érdekképviselet sem ismerhette meg…
10 ezer forint büntetéssel ösztönzik az ügyintézőket. Mindezek tetejébe tízezer forintos rendbírság sújtja azokat, akik nem tudják tartani az ügyintézési határidőket. A különböző ügyintézéseknél az a szabály, hogy ha kicsúszik a határidőből mondjuk az államkincstár, az önkormányzat vagy éppen a kormányhivatal, akkor fizetniük kell az ügyfélnek…
Akit nem üldöznek el, azt kirúgják: van kormányhivatal, ahonnan már vezetőstül hiányzik egy teljes osztály
(2019.04.15 10:00)A felmondási hullám közepette a kormány titkos határozatban tovább csökkentette az érdemi munkát végző köztisztviselők létszámkeretét… Boros Péterné, a Magyar Köztisztviselők, Közalkalmazottak és Közszolgálati Dolgozók Szakszervezetének (MKKSZ) elnöke már felszólalt az ellen, hogy a 2019. március 21. reggelre bejelentett számokkal újabb 2477 fővel próbálják csökkenteni a területi igazgatáshoz tartozó állományt; titokban, előzetes egyeztetés nélkül…
Kipróbáltuk: kész tortúra az ügyintézés a kormányablakokban
Budapest — A tavalyi bürokráciacsökkentés és a sorozatos felmondások miatt egyre nagyobb a munkaerőhiány a területi és járási kormányhivatalokban. Ez lehet az oka, hogy akár hetekig-hónapokig is várni kell, aki ügyintézésre időpontot akar foglalni valamelyik kormányablaknál. Akinek időpontja van, az se tudja pikk-pakk elintézni az ügyét…– A lakosság is tapasztalni fogja a problémákat, mert tovább hosszabbodhatnak az ügyintézési határidők – mondta a Blikknek Boros Péterné, a Köztisztviselők, Közalkalmazottak és Közszolgálati Dolgozók Szakszervezetének elnöke, aki szerint nagyon rossz a hangulat a hivatalokban egyre-másra mondanak fel az emberek, vannak olyan osztályok, ahonnan szinte mindenki távozott.
A választási irodák nem tudják ellenőrizni az aláírások hitelességét
(2019. 04. 15. 07:36) Három nap alatt senkinek sincs se kapacitása, se tudása arra, hogy a szignók hitelességét megvizsgálja, mondta a Népszavának adott interjújában Gáva Krisztián..
Nem vagyunk írásszakértők – a Nemzeti Választási Iroda elnökhelyettese a csalásokról és az eredmények szivárgásáról
(2019.04.15 06:00) Kapacitása és felhatalmazása sincs a választási irodáknak arra, hogy az ajánlóíveken szereplő aláírások hitelességét ellenőrizzék – mondta a Nemzeti Választási Iroda elnökhelyettese, Gáva Krisztián.
Figyelmeztető sztrájkot tartottak a Metro dolgozói
Kétórás figyelmeztető sztrájkot tartottak a munkavállalók pénteken 8 és 10 óra között a Metro Kereskedelmi Kft. kelet-pesti áruházában, a beosztott dolgozók 90 százaléka beszüntette a munkát – közölte Kassai Zoltán, a Kereskedelmi Alkalmazottak Szakszervezete (KASZ) elnöke az MTI-vel.
Lefújták a hétfő reggeli ferihegyi sztrájkot
Reggel 5 és 9 óra között lett volna sztrájk a Malév Ground Handlingnél…Lefújták a hétfő reggelre meghirdetett sztrájkot a Malév Ground Handling földi kiszolgálónál, minden járat menetrend szerint közlekedik – közölte a Budapest Airport hétfőn reggel az MTI-vel.
VDSZ: Volt értelme az összefogásnak és a figyelmeztető sztrájknak
A VDSZ elnöke, Székely Tamás arról tájékoztatja a nyilvánosságot, hogy négynapos konstruktív légkörben folytatott maratoni tárgyalásokat követően csütörtök este létrejött a bérmegállapodás a VDSZ és a Chinoin-Sanofi között.
A szakszervezettel kötött megállapodás ellenére is munkanap lehet nagyszombat a hatvani Boschnál
(2019.04.13. 12:06) Hosszas bértárgyalás után február 11-én egyéves bérmegállapodás született a hatvani Bosch és a cég dolgozóit képviselő Életre Tervezett Munkavállalók Országos Szakszervezete (ÉTMOSZ) között, melynek eredményeképp a szakszervezet minden főbb követelése – így a fizikai dolgozóknak egységesen nyújtott 14,5%-os béremelés is – teljesült
Szakszervezetek: dolgozók, azokra a pártokra szavazzatok, amelyek támogatják a szakszervezeti követeléseket!
Közzétette programját az európai parlamenti választások kapcsán az Európai Szakszervezeti Szövetség, amelynek öt hazai konföderáció is tagja: az Értelmiségi Szakszervezeti Tömörülés, a Független Szakszervezetek Demokratikus Ligája, a Magyar Szakszervezeti Szövetség, a Munkástanácsok Országos Szövetsége és a Szakszervezetek Együttműködési Fóruma.
Az ETUC (ESZSZ) programja a 2019. évi európaiparlamenti választásokra
„Igazságosabb Európát a munkavállalóknak!” címmel adták ki az ETUC (Európai Szakszervezeti Szövetség) programját a 2019. évi európai parlamenti választásokra. Lapszemlénk 2019. márc. 8-ai számában is beszámoltunk róla. Közzétesszük a dokumentumot és néhány cikket vele kapcsolatosan.
A Pedagógusok Szakszervezete is részt vesz a diákok április végi tüntetésén
Részt vesz a diákok áprilisi 26-i tüntetésén a Pedagógusok Szakszervezete (PSZ), amely szerint a pedagógus és óvodapedagógus szakosokat hátrányosan érinti a 2020-tól érvényes új felvételi feltétel.
Fóti gyermekotthon – Nem létező kormányhatározatban árulták el, hová viszik a gyerekeket
Ráadásul elfogadott szakmai terv sincs, így kérdés, hogy vajon mit titkosítottak tíz évre.
Alig bukott el valaki: szigorítanák a tanárok alkalmasságiját
(ma 09:04)Budapest – Jelenlegi formájában nem tölti be valódi szerepét a pedagógusok pályaalkalmassági vizsgálata, ezért szigorítani szeretnének rajta.A teszt jórészt csak a motivációk felmérését teszi lehetővé, ezért a szakma szeretné, hogy a képzés későbbi szakaszába építsenek be még egy szűrőt – írta a Magyar Nemzet hétfői számában. Hat év alatt mindössze 83 főt, vagyis a pedagógusnak jelentkezők kevesebb mint egy százalékát szűrte ki a pályaalkalmassági vizsgálat, ezért hatékonyabbá kell tenni – figyelmeztet a Hallgatói Önkormányzatok Országos Konferenciája (HÖOK). A hiányosságokat a tanárképző központok vezetői is tapasztalják, ezért kezdeményezték a szaktárcánál a felülvizsgálatot… Antalné Szabó Ágnes, az ELTE Tanárképző Központ főigazgatója a lapnak elmondta..
Belebotlik a nyelvük – fiatalok tízezrei eshetnek el a diplomaszerzés esélyétől
Ha a kormány nem tesz engedményeket, néhány év alatt több tízezer fiatal eshet el a diplomaszerzés és a társadalmi ranglétrán való előrelépés esélyétől. Az érintettek többsége – így sok kisebb vidéki egyetem – egyelőre struccpolitikát folytat, valószínűleg a szigorítás elhalasztásában bízik, de a minisztérium hajthatatlannak tűnik.
Hallgató díjazása, egyéb juttatása szakmai gyakorlat esetén
Háromhetes szakmai gyakorlaton lévő főiskolai hallgatót megillet-e szabadság, illetve milyen formában kell számára étkezést biztosítani – kérdezte olvasónk. Dr. Hajdu-Dudás Mária munkajogi ügyvéd szakértőnk válaszolt.
Orbán Viktor ma azt tesz az oktatás rendszerével, amit akar
Az ágazat, amely az elmúlt kilenc évben kezdetben örömmel, aztán csodálkozással és értetlenséggel, kisebb tiltakozásokkal, utóbb beletörődéssel, majd fásultsággal fogadta az átalakításokat, mára – tisztelet a kivételeknek – eljutott a mindent befogadni kész renyheség állapotába,…„Már Eötvös Loránd is mondta: az oktatási rendszerek minőségét semmi más nem határozza meg, mint a tanári kar minősége. (…) Olyan pedagógusokra van szükség, akik okosak, erkölcsösek, és ezeket az értékeket adják át a diákoknak.
Megfenyegethették a tiltakozást szervező budaörsi pedagógusokat
A hét elején közzétett, Orbán Viktornak címzett nyílt levelükre máris rengeteg támogatás és gratuláció érkezett, de kaptak egy komolynak tűnő, fenyegető levelet is.
A piacról bérelnek orvosokat, ápolókat, teljes műtéti teameket a kórházak
Ficzere Andrea: Ne csak a pénzről, a betegekről is essék szó. Árnyaltabban kellene vizsgálnia a kórházakat az Állami Számvevőszéknek – jegyezte meg a Népszavában a testület legutóbbi jelentése kapcsán Ficzere Andrea, a Magyar Kórházszövetség új elnöke. A kórházszövetség eddig jobbára hallgatott, amikor az Állami Számvevőszék (ÁSZ) vagy a tárca bírálta az intézményeket és azok vezetését. Nem volt ez másként a legutóbbi ÁSZ-jelentés esetén sem, amelyben több kórház gazdálkodását kifogásolták. Lesz változás? Szeretnénk ritmust váltani, az eseményeknek nemcsak szemlélői, hanem proaktív, konstruktív szereplőivé válni.És jó lenne például elérni a számvevőknél, vizsgálják kicsit árnyaltabban a kórházakat, hogy egyértelműen kiderüljön, mi az, ami rendszerhiba és mi az, ami a menedzsment felelőssége.
Kitiltották az újságírókat a Magyar Kórházszövetség egészségpolitikai előadásairól
A történtek után néhány kórházigazgató az újságíróknak azt mondta: ők restellik magukat az eljárás miatt.
Felébredt, összefogott és tettre kész az orvostársadalom nagy része
Kulcsfontosságú év 2019 az egészségügyben, legalábbis ezt remélik a megújításáért küzdő orvosok. A Magyar Orvosi Kamarában ugyanis választásokat tartanak, ami a korábbi években gyér érdeklődés mellett zajlott, idén azonban nagyobb a tagok aktivitása. Alulról szerveződve próbálják változásra bírni és szakmailag erősebbé tenni kamarájukat, mert ezen is múlik az egészségügy rendbetétele.
(2019.04.14 18:39) Mostanra több mint két és fél millió forintnál jár a Kukorelly Endre író által kezdeményezett Baumgarten-díj újraalapítását célzó gyűjtés…. A Kalligram Kiadó vezetője, Mészáros Sándor nemrégiben felkarolta a kezdeményezést és rendelkezésre bocsátott egy alszámlát, …a jelenlegi méltánytalan állami díjazást szeretné leváltani e kezdeményezéssel…A hozzájárulás pontos módjáról az érdeklődők a Gyümölcsöskert – Baumgarten-díj Facebook csoportban tájékozódhatnak.
Amelyik múzeum nem fekszik jól a hatalomnál, ott maradnak az elviselhetetlen bérek
Demeter Szilárd, a PIM új igazgatója erősebbnek bizonyult Fekete Péter államtitkárnál: az ő múzeumában lesz béremelés, a többinek csak ígérgetnek.
A kincsek tokja és a narvál agya – egy igazi műkincsháború
(2019.04.15 11:30) A Tanácsköztársaságról és az akkor elhurcolt kincsekről rendezett kiállítást az Esterházy Magánalapítvány a fraknói várban. Üzenet a bíróságnak.
Illusztráció egy folyamatban lévő perhez – a fraknói vár új időszaki kiállítása óhatatlanul ezt a gondolatot ébreszti látogatójában. A 300 évig gyűjtetett – 3 nap alatt elveszett című kamaratárlat egy rövid történettel igyekszik megragadni a figyelmet: a fraknói Esterházy-kincsek gyűjteményét a Harmonia Caelestis zenemű alkotója, Esterházy Pál nádor művészeti és tudományos érdeklődése alapozta meg, a kollekció önmagában egységes műalkotás. A kincsek nagy részét nem kései leszármazottja, V. Esterházy Miklós herceg szállíttatta 1918 őszén (illetve 1921-ben) Budapestre – mint az korábban a köztudatban volt −, hanem 1919 tavaszán, a Tanácsköztársaság idején köztulajdonba vették (négy és fél hónapra). E tény utóbb abban a perben is elhangzott, amelyet bő két évvel ezelőtt az Esterházy Magánalapítvány indított a magyar állam, az Iparművészeti Múzeum és az Eszterháza Központ ellen.
Megrendítő beszéd egy közigazgatási bírótól a jogállam vesztéről
Nincs szükség közigazgatási bíróságokra? Magyarországon nincs jogállam – így összegezte Kovács András közigazgatási bíró Handó Tünde egy korábbi nyilatkozatát, illetve az önálló közigazgatási bíróságok felállításának tervét. A Kúria egyik tanácselnök bírája gyorsleltárt készített a magyar igazságszolgáltatásról belső szakfórumon.
Bevándorlókkal töri le a magyarok bérharcát a Fidesz, Ujhelyi válaszokat követel
(2019.04.13 19:45)Az olcsó munkaerő betelepítése a kormány válasza a rabszolgatörvény utáni sztrájkokra Ujhelyi István szerint.
1,3 milliárd a rejtélyes munkásszállóra
(2019.04.15 07:00) Más mércét alkalmaz a kormány a saját beruházásainál, mint a vidéki önkormányzatok projektjeinél…A múlt szerdán megjelent kormányhatározat szerint ugyanis az Állami Egészségügyi Ellátó Központnak azonnal át kell adnia erre a célra az egykori újpesti Árpád Kórház területét, a Pénzügyminisztériumnak el kell különítenie a fedezetet, a Közbeszerzési és Ellátási Főigazgatóságnak pedig azonnal meg kell kezdenie a munkásszálló tervezését.
Most kormányelőterjesztést készítenek a divatipar fellendítésére
(2019.04.14 18:44)A cél, hogy a régió divatközpontjává váljon Magyarország.
Egymilliárd forintot kapott Orbán Ráhel barátnőjének divatcége a kormánytól
(2019. március. 08. 20:01) Az új kormányhatározat szerint egymilliárdot ad Rogán Antal hivatala Orbán Ráhel barátnője cégének szíves felhasználására.
Magyarországon a legnagyobb a külföldi vállalatok súlya az EU-ban
(2019.04.12 14:11) 51,4 százalékkal vezetjük a listát. Szlovákia 48,1 százalékon, Románia pedig 44 százalékon áll.
Róna Péter: Orbán a multik markában van
Abban a pillanatban, amikor beindulnak a sztrájkok, bérkövetelések, gondok akadnak a munkaerővel, azonnal előtérbe kerül a Fidesz kizárása az Európai Néppártból. Orbán Viktor sorsa a multinacionális gyárakban dől el – mondta a Magyar Hangnak adott interjújában Róna Péter. Az ismert jogász, közgazdász úgy tartja, Magyarországon egyfajta keresztény mázzal leöntött pogány életfelfogás alakult ki, ahol létezik ugyan szeretet, de erősebb a gyűlölet. Orbán Viktor ezt nagyon jól felismerte, ezért lehet sikeres politikus.
A felfüggesztés nem a Fidesznek, hanem Orbán Viktornak szólt
Most már nem lesz elég a kozmetikázás ahhoz, hogy a Fidesz az Európai Néppárt tagja maradhasson – mondta lapunknak Gunnar Hökmark, a svéd Mérsékelt Párt EP-képviselője. A magyar párt kizárása mellett leghevesebben érvelő politikus, a Fidesszel szembeni eljárás egyik kezdeményezője elárulta, miért a magyar miniszterelnököt tartja a probléma gyökerének, hogyan látják az Európai Néppárton belül a Fidesz politikáját, és mi is történt pontosan azon a bizonyos márciusi választmányi ülésen.
Szijjártó most a svéd miniszterelnököt leplezte le és oktatta ki
(2019.04.15 12:22)Stefan Löfven csökkentené a Magyarországnak jutó EU-támogatásokat…A Dagens Nyheter című svéd balliberális országos napilap internetes felületén Stefan Löfven svéd miniszterelnök nyilatkozatában azt mondta: ha valaki nem kész arra, hogy felelősséget vállaljon, akkor annak ára kell, hogy legyen. “Ekkor nem lehet az EU támogatásaiból ugyanolyan módon részesedni, mint ma. Magyarország az egyik olyan tagállam, amely a legtöbbet kapja. És nem tartható, hogy az a tagállam, amely a legtöbb forrásban részesül az EU-tól, azt mondja, hogy nem, mi nem vállalunk felelősséget a migráció tekintetében.”
Antal Attila: Orbán bárkája
(2019.04.14 15:06 Szép Szó melléklet)Az Orbán-rendszer lemondott a magyar társadalom többségéről, hogy egy rendkívül szűk elit jólétét és túlélését biztosítsa. Ezért elkerülhetetlen az autoriter populista rendszerrel való szakítás és vele szemben egy átfogó baloldali alternatíva kidolgozása. Ebben a szellemben írtam meg az Orbán bárkája – Az autoriter állam és a kapitalizmus szövetsége című könyvet. A kötet mindazokat érdekelheti, akik ma is hisznek a rendszerváltás értékeiben és le akarják váltani az Orbán-rendszert.
Hasadt társadalmak, illiberális megváltás
(Krasztev Péter, 2019.04.13 19:45 Szép Szó melléklet) A 80-as évek második felében egy duhaj, átkocsmázott éjszakán eljátszottunk a gondolattal, hogy mi lenne, ha miután megkaptuk a diplománkat, levonulnánk egy faluba, átvennénk az összes fontos pozíciót, és onnantól kezdve a teljes helyi populáció nekünk dolgozna: a jegyzőtől az orvosig, a patikustól az iskolaigazgatóig, a téeszelnöktől a pártitkárig lett volna alkalmas emberünk. Aztán évekig röhögtünk rajta, máig is emlegetjük… Nagyjából ugyanakkor, egy másik kocsmában egy másik csapat hasonló játékot játszott, de ők mertek nagyobbat álmodni, pártot alapítottak, és amikor hatalomra jutottak, egy egész országot lefosztottak. Ha úgy tetszik, ez volt a magyar “tea”- – vagy tekintettel Orbán későbbi gyengéjére – “pálinka-party”. Aztán a politológusok nevet is adtak a játéknak, ez lett a “state capture”, vagyis a rabul ejtett állam. A Wikipedia szócikk négy példán mutatja be a jelenséget – Dél-Afrika, Latin-Amerika, Bulgária és Magyarország. Büszkeségre mindig akad ok…
Spiró György: írói győzelem, ha le tudok menni kutyába
Az író szerint képesek vagyunk hinni bármilyen ostobaságban, akkor is, ha világos, hogy a vesztünket okozza.
Spiró: Ott tartunk, ahol az első világháború előtt
Szerinte a politikusoknak fogalmuk sincs, mi lesz a tetteik következménye. Spiró Györgynek a napokban jelent meg a Magvetőnél az Egyéni javaslat című humoreszkgyűjteménye. Ebből az alkalomból is adott interjút a Népszavának. Az író rekonstruálni szerette volna az egymástól kissé eltérő, de végső soron állami balgaságokat… Képesek vagyunk hinni bármilyen ostobaságban, pedig világos, hogy a vesztünket okozza. Jó ideje azon tűnődöm, hogy ennek súlyos, evolúciós oka lehet. Talán csak így vagyunk képesek elviselni mindazt, ami adatott. Ha az emberiség okosabb lenne, már rég kihalt volna. Mondta az interjúban Spiró, majd arról beszélt, a magyarság a huszadik század elejéig befogadó volt, a lelkileg erős országok a befogadóak, tette hozzá. „Épp a gyöngék jellemzője, hogy nem azok. Nehéz lelkileg követni azt a tébolyt, ami mára szinte az egész világon kialakult.”
Le kell bontani a Kutyapártnak a színes buszmegállóját Szombathelyen
Felcsútról érkezett Szombathelyre, most megint költöznie kell.
Ausztria nem tűri tovább a névtelenséget: aki az interneten publikál, azt beazonosítják
(2019.04.15 08:30) Egész pontosan annak kell felfednie kilétét, aki olyan szájton publikál, aminek több mint 50 ezer rendszeres olvasója van – az alapvető cél a gyűlöletbeszéd elleni fellépés.
A “szakszervezeti gengszter” nyerte a finn választásokat, óriásit hajrázott a bevándorlásellenes párt
(2019. április 15. 08:11) Az előzetes felméréseknek megfelelően a Szociáldemokrata Párt nyerte a finn választásokat, néhány ezer szavazattal. A kampányban a nyugdíjak, a szociális juttatások emelését, az egészségügy rendbetételét ígérték, amihez jelentős adóemelésekre lenne szükség. Az előzetes eredmények szerint a bevándorlásellenes Finnek Pártja érte el a második legjobb eredményt, velük azonban senki nem akar koalícióra lépni.… A párt miniszterelnök-jelöltje Antti Rinne szakszervezeti vezetőből lett politikus, aki kemény tárgyaló hírében áll. Fellépését nem egyszer az amerikai szakszervezeti vezetőhöz, a maffia-kapcsolatokkal rendelkező Jimmy Hoffához hasonlították.
Hoffa, film, francia-amerikai életrajzi dráma, 1992
Jimmy Hoffa ellentmondásos egyéniség volt. Egyszerű kamionosként kezdte a harmincas években, majd páratlanul sikeres karriert futott be a fuvarozók szakszervezetében. Miközben vezetőként a dolgozók jogait védte, saját zsebre dolgozott, mind nagyobb hatalom összpontosult a kezében. Hogy céljait elérje, még a maffiával is frigyre lépett. Vesztegetés és sikkasztás miatt 1967-ben börtönbe került. Miközben a rácsok mögött ült, az utóda, Frank Fitzsimmons szembe fordult vele. Amikor később Hoffa kegyelmi kérvénnyel szabadul, megindul a harc a hatalomért a két szakszervezeti vezető között.
Hátrányos helyzetű figurák – képregényben
(15/04/2019 11:32) Népszerű rajzos történetek esélyegyenlőségi szempontból. Szakszervezetek és film, Enyedi Ildikó készülő filmje és Milos Forman pályája. Témák a Hangosfilmből.
Tüntetések a Balkánon – tombol a számháború
(2019.04.14 18:09) Negyvenezren vonultak az utcákra – a szerb média szerint csak lézengtek a demonstrációkon… Szerbiában a kormányzat arra számított, hogy hetek kérdése és vége a tüntetéshullámnak. Ehhez képest Belgrádban és más városokban már négy hónapja folyamatosan, minden szombaton utcára vonulnak az emberek. Kitartásuk azért is figyelemreméltó, mert konkrét eredményt nem értek el. Ezért is feltűnő, hogy most szombaton – a szervezők szerint – minden korábbinál többen vonultak fel Belgrádban. A hatalmas tömegre jellemző, hogy mintegy háromnegyed órán keresztül vonult a Knez Mihajlova utcában. A szervezők ebből arra a következtetésre jutottak, hogy 40 ezren tüntethettek a kormány ellen a fővárosban. A számháború azonban ezúttal sem maradt el, a belügyminisztérium mindössze 7500-ra becsülte a tüntetők számát..
27 millió forintja volt 2017-ben egy átlagos magyar családnak
2017 végén 27,1 millió forint volt egy átlagos magyar háztartás nettó vagyona, ami csaknem 9 millióval több, mint a 2014-es átlag – derül ki a Magyar Nemzeti Bank friss vagyonfelméréséből, amit a Központi Statisztikai Hivatal készített el.
Köszönőviszonyban sincs a hivatalos átlagkereset a valósággal – mindenki a másikra mutogat, nehogy kiderüljön mennyi igazából az annyi
(2019.04.15 07:30)Jóval alacsonyabb lehet az átlagbér a hivatalosan közöltnél, de ennek elismerése nem vetne jó fényt a kormányra. A KSH hiányos adóbevallásokra hivatkozik, az adóhivatal hallgat.
Az állam jóindulatán múlik, kapnak-e kártalanítást a megalázott rokkantak
Korózs szerint csak a magyar állam jóindulatán múlik majd, hogy fizet-e kártalanítást a rokkantaknak. Magyar György ügyvéd is arról írt a blogján, hogy senki ne tápláljon hiú reményeket az AB döntése után…
Hiába van tajszáma, fizetnie kell az orvosi ellátásért – ezekben az esetekben
A társadalombiztosítóval szerződött egészségügyi szolgáltatók 2007 áprilisától kötelesek ellenőrizni a betegek jogosultságát. A jogosultság-ellenőrzés következtében, illetve egyes egészségügyi szolgáltatásoknál előfordul, hogy az ellátás csak akkor nyújtható, ha annak árát az ellátott személy kifizeti. Az Adózóna a jogosultság-ellenőrzésről és az egészségügyi szolgáltatáshoz kapcsolódó fizetési kötelezettségekről ír.
300 ezer család kérhet Babaváró hitelt
(2019. április 12.) A Magyar Nemzeti Bank becslése szerint 2021 végéig 300 ezren igényelhetik a Babaváró hitelt, és összesen mintegy 1500 milliárd forintot folyósíthatnak részükre. Átlagosan 5 millió forint kölcsön felvételével számolnak, a többség személyi hitel vagy lakáshitel helyett ezt fogja felvenni. Az alacsonyabb jövedelműek is labdába rúghatnak, ezzel a drágább hitelüket is kiválthatják.
Nem került le a napirendről a lakásáfa, miután a magas áfa miatt befagyni látszanak a fejlesztések, mondta el az MNB szakági elemzési vezetője a Magyar Nemzetnek. A lakosságnak nem szabad kiszorulni az ingatlanpiacról, a csoknak pedig volt árfelhajtó hatása…
Kizárnák a közmunkások nagy részét is a falusi CSOK-ból
A Miniszterelnökség szerint azért szigorítanak, mert csak “becsületes magyar családoknak” szánják a lehetőséget… Legalább egy éves folyamatos TB-jogviszonyt kell igazolnia minden igénylőnek, vagyis kétszer annyit, mint amennyit most, az eredeti CSOK-hoz kérnek.
(Gulyás Erika – Vélemény rovat) Egy biztos: a falusi csok, amit most úgy állít be a kormány, mint a falvak elnéptelenedését megállító varázsvesszőt, édeskevés ahhoz, hogy a fiatalok ne meneküljenek el tömegesen a leszakadt régiók kistelepüléseiről. Ahhoz egy átfogó csomag kellene, ami a helyi gazdaság megerősítéséből indulna ki, térségre szabott oktatást, egészségügyet, gyermekintézményeket kínálna, s ha a család már biztosnak látja a jövőjét, jöhetne a csok is.
Sziklamászó pályát akar a Gellért-hegyre a kormány
300 millió forintot adott a kormány arra, hogy a nem épp ideális, de legalább védett magyarországi terepeken via ferratákat építsenek…300 millió forintot költene arra a kormány, hogy via ferratákat, azaz sziklafalba vájt utakat építsenek Magyarország-szerte, írja az Index.
Csodafegyver van a NAV kezében, kérdés, mikor fogják bevetni
Nem csak a barátok lájkjait lehet begyűjteni a Facebookon, ahogy az ember egy luxuskocsinak támaszkodva pózol, vagy épp egy ötcsillagos hotel teraszáról jelentkezik be Bali szigetén. Egyre több országban már az adóhatóság is figyeli az ilyen bejegyzéseket.
Február 31-ére dátumozta a számláját? Május elsejétől már félmillióra is bírságolhatják!
„Az még hagyján, hogy sokan eltévesztik, melyik hónap 30 napos és melyik 31, de hogy azt sem tudják, február 28 napból áll és csak négyévenként 29-ből?” – fakadt ki az egyik hazai kisvállalkozás könyvelője, meglátva, hogy ügyfele az általa kibocsátott számlát február 31-ére dátumozta… Nem is gondolnánk, hogy a létező három – 5, 18 és 27 százalékos – áfakulccsal szemben hány fajta szerepelt még azokon a számlákon, amelyeket 2018. július 1-jétől kötelező beküldeni a Nemzeti Adó- és Vámhivatalhoz. A legalább 100 ezer forint áfát tartalmazó, hibás számlákból több mint 1700 érkezett be hozzájuk! Volt, aki 0,027, más 2,7 százalékot számított fel a nettó összegre, de akadt, aki 1415-öt…
15 év után jön az új wifi, de lenne itt néhány elég nagy probléma
Úgy tűnik, hogy a Wi-Fi Alliance által 2018-ben bejelentett új wifis szabvány, a WPA3 nem annyira biztonságos, mint azt korábban állították róla.
Mennyit bukunk azon, hogy, hogy órákat várunk a gázóra, vízóra, villanyóra leolvasására?
Ez 1250 forintos nettó órabérrel (tavaly 219 400 forint volt a nettó átlagkereset a KSH szerint, ezt osztották el 22 nappal és 8 órával) számolva 17,5 milliárd forint lenne…
Ivásba menekülnek azok, akiket mosolygásra kényszerítenek munka közben
Amerikai kutatók szerint azok, akiket munkahelyükön negatív érzelmeik elfojtására, kötelező mosolygásra kényszerítenek, sokkal hajlamosabbak a nagyivásra. A Penn State és a University of Buffalo kutatói nyilvános terekben dolgozók ivási szokásait vizsgálták. Kutatásukban nővéreket, tanárokat, éttermi dolgozókat kérdeztek.
Egyre túlterheltebbek az alkalmazottak, egyre több profitra hajtanak a cégek
A cégek komoly kihívásokkal küzdenek, új technológiák alkalmazásával próbálják könnyíteni a munkavállalók helyzetét, azonban ennek ellenére az alkalmazottak keményebben dolgoznak, mint valaha. Mégis hogy lehet ez? Erre keresi a választ Josh Bersin, a világ egyik legelismertebb ipari elemzője…
Kihívásokkal küzdenek a cégek és a vezetők az elköteleződés, produktivitás és az alkalmazotti élmények megteremtésében egyaránt…
Nincs szükség olyan munkavállalókra, akik 8 órás munkaidőben gondolkodnak
A leggazdagabb kínai nem érti, hogy miért akarna valaki az Alibabánál dolgozni, ha nincs felkészülve arra, hogy heti 72 órát dolgozzon – írja az Index a Bloomberg nyomán… Az Amazon kínai megfelelőjénél, az Alibabánál heti hat napot és naponta 12 órát kell dolgozni, ezt követeli meg a cég tulajdonosa, Jack Ma a munkavállalóitól. Nemrég a kínai Facebookon, a Weibón posztolt arról a kereskedelmi óriáscég, hogy Jack Ma egy céges megbeszélésen azt mondta,az Alibabának nincs szüksége olyan munkavállalókra, akik 8 órás munkaidőben gondolkodnak, ehelyett az iparág “996-os szabályát” emlegette fel, ami heti hat nap 9-től 9-ig tartó munkát jelent. “996-os beosztásban dolgozni nagy boldogság. Ha nem vagy felkészülve a napi 12 órára, ne is gondolkodj azon, hogy az Alibabának fogsz dolgozni” – mondta.
Megvan, hol dolgoznának szívesen a magyarok
(2019.04.12. 07:42) Immár hatodik alkalommal adták át a Várkert Bazárban közel 500 cégvezető és HR-igazgató jelenlétében a világ legnagyobb független munkáltatói márkakutatásán alapuló Randstad Employer Brand hazai díjait, a Randstad Awardot. Tavalyi győzelme után idén ismét a Mercedes-Benz lett a legvonzóbb hazai munkáltató, a második helyet a LEGO nyerte el, a harmadik helyezett pedig az IBM lett. A munkavállalók az IT szektorban helyezkednének el legszívesebben. Továbbra is a fizetés és a munkahelyi légkör a két legfontosabb munkahelyválasztási szempont, de a fizikai elhelyezkedés és a munka-magánélet egyensúlya is egyre hangsúlyosabb szerepet kap.
Már idén magyar műhold röppen az űrbe
(2019.04.14 09:53) A kormány megduplázta az űrkutatásra költhető summát, ami most 4,5 milliárd forint. Magyarország kizárólag a jól hasznosítható tudományos eredményekre koncentrál, a fegyverkezés nem kísérti meg.
Meghalt Bibi Andersson világhírű svéd színésznő
(2019.04.15 11:07) Pályája során díjazták Cannes-ban, Berlinben Ezüst Medvét vehetett át, kétszer elnyerte az amerikai filmkritikusok, egyszer a Brit Akadémia díját, háromszor pedig a Stockholmi Filmfesztiválon kapott elismerést.
Videó: felszállt a világ legnagyobb repülőgépe, ami akkora, mint két másik
Sikeres szűzrepülést hajtott végre szombaton a Stratolaunch. A hat hajtóművel felszerelt repülő olyan nagy, hogy a tervek szerint űrjárműveket indíthatnak róla.
Eperszedő robot, növényvédő drón – Így segíti a magyar gazdákat a technika
Itt a tavasz, az egyik legfontosabb időszak a mezőgazdaságban, ennek apropóján megnéztük, milyen új eszközöket vehetnek igénybe a jelen és a jövő gazdálkodói. Bár a legújabb technológiák lassan szivárognak át a gyakran hagyományokra támaszkodó mezőgazdasági munkákba, a fejlődés nyújtotta lehetőségeket a hazai gazdák is kihasználhatják. De van mire támaszkodniuk akkor is, ha hirtelen gyors segítségre van szükségük terveik finanszírozásához…. Eperszedő robot, hálózaton kommunikáló növényvédő drón, önjáró metszőautomata – ma már számos olyan megoldással találkozhatunk a nemzetközi piacon (de leginkább az Egyesült Államokban, ahol az európai léptékhez viszonyítva hatalmas termőterületek ideális pályája a robotizáció), amelyek akár még csak pár évvel ezelőtt is tudományos fantasztikumnak számítottak volna…
A mezőgazdasági termelők részére biztosítható szabad felhasználású forgóeszközhitel folyamatosan igényelhető szinte minden támogatási jogcím esetében…
Tom Bradynek is változtatni kell
Boston — Kényszerű változtatás előtt áll Tom Brady, a New England Patriots irányítója. A tengerentúli amerikaifutball-liga (NFL) és a játékosok szakszervezete (NFLPA) 2015 óta közösen teszteli a sportolók által elérhető sisakokat, és 2018-ban elkészítették a tiltott, tűrt és támogatott fejvédők listáját. A megszokott (sikeres) „munkaeszköz/védőeszköz” változik….
Kuplungjavításra és új praxisra kapott pénzt a betegétől a magyar orvos, nem dolgozhat Írországban
A Legfelsőbb Bíróság felfüggesztette egy brit-magyar állampolgár orvos működési engedélyét, mert barát kölcsönt intézett magának egy betegénél.3,8 millió forintnyi pénzt kapott betegétől az Írországban dolgozó magyar S. Zsolt orvos, baráti kölcsönképpen 2017-ben, és ezzel megszegte az ország orvosi etikai szabályait, állapította meg a legfelsőbb bíróság, írja az Irish Examiner. Ez azzal jár együtt, hogy felfüggesztik az orvosi regiszterben, azaz nem praktizálhat. A pénzből új orvosi praxist nyitott, és megszerelte az autója elromlott kuplungját is.
A Georgetown Egyetem diákjai kárpótlást fizetnének a rabszolgák leszármazottainak
Azoknak a rabszolgáknak a leszármazottait kárpótolnák, akiket az intézmény adott el 1838-ban. A washingtoni Georgetown Egyetem diákjai pénteken megszavazták egy olyan pénzügyi alap létrehozását, amelyből azoknak a rabszolgáknak a leszármazottait kárpótolnák, akiket az intézmény 1838-ban adott el. A pénzügyi alapba “megbékélési hozzájárulás” címén minden diák szemeszterenként 27 dollárt és 20 centet fizetne majd be, az összegyűlt összeget pedig 272 rabszolga leszármazottainak utalnák át…
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.